1946 בברית המועצות
אירועים בולטים

במהלך מחצית השנייה של שנות ה-40 ועד לתחילת שנות ה-50 בשטחים ליטא, אסטוניה ולטביה התנהל מאבק מזוין בין מוסדות השלטון הסובייטי לבין מחתרות מקומיות ("אחים של יערות") שנתמכו על ידי התושבים המקומיים. כמו כן, במערב אוקראינה פעל צבא מחתרתי שדגל בעצמאות אוקראינה.
בשנים 1946–1947 היה רעב בברית המועצות. היקף הרעב היה מצומצם לעומת הולודומור, אך בכל זאת לפי הערכות במהלך שנתיים נפטרו מרעב עד כ-1.5 מיליון אזרחים. לפי הערכות אחרות היקף הקורבנות היה קטן מזה.
30 בינואר – ארגון האומות המאוחדות מקבל החלטה מס' 2 - הקוראת לברית המועצות להוציא את כוחותיה מאיראן.
10 בפברואר – בחירות לסובייט העליון
9 בפברואר – נאום סטלין לציון הניצחון על גרמניה. בניגוד לנאומים קודמים הוא מציין שהניצחון הושג רק לאור היתרונות של המשטר הסובייטי.
25 בפברואר – הצבא האדום נקרא מעתה "הצבא הסובייטי".
27 בפברואר – חתימת הסכם ידידות ושיתוף פעולה מסחרי ותרבותי עם מונגוליה.
5 במרץ – וינסטון צ'רצ'יל בנאומו בארצות הברית השתמש בפעם הראשונה במונח "מסך הברזל" והזהיר מרצון של ברית המועצות להרחבה.
15 במרץ – מועצת הקומיסרים העממיים מכונה מעתה "מועצת השרים" (סובייט מיניסטרוב) וחברי הממשלה הם "שרים" ("מיניסטרים").
18 במרץ – כינוס הוועד המרכזי. לברנטי בריה וגאורגי מלנקוב קודמו ומעתה הם חברי פוליטביורו.
19 במרץ – הסובייט העליון מקבל חוק בהקשר לתוכנית החומש 1946–1950. תוכנית החומש מבוססת על פיתוח מואץ של התעשייה הכבדה והגדלת ייצור פלדה, כריית פחם והפקת נפט במיוחד.
19 במרץ – לאור מצב בריאותו מיכאיל קלינין מוחלף על ידי ניקולאי שברניק בתפקיד יו"ר הסובייט העליון.
26 במרץ – תחילת שידורי BBC בשפה הרוסית. עם זמן שידורים אלו רכשו קהל רחב והיו שניים בפופולריות לאחר שידורי "קול אמריקה".
5 באפריל – ברית המועצות הסכימה על הוצאת כוחותיה מאיראן כתוצאה מלחץ בינלאומי וכתגובה למספר החלטות ארגון האומות המאוחדות בנושא. התקדמות בהקשר לפתרון משבר איראן.
21 באפריל – לאחר הפסקה של 25 שנים חודשה פעילות דתית בלאוורת השילוש-סרגייב במוסקבה.
24 באפריל – טיסה ראשונה של מטוס מיג-9 - מטוס סילון סובייטי ראשון.
4 במאי – גאורגי מלנקוב מודח מתפקיד מזכיר המפלגה לענייני משאבי אנוש.
11 במאי – מפקד חיל האוויר הסובייטי אלכסנדר נוביקוב ומספר מנהלים בולטים בתעשיית התעופה הסובייטית מואשמים בבגידה ונשפטים לתקופות מאסר ממושכות כחלק של פרשת הגנרלים. לאחר מות יוסיף סטלין שוחררו וזוכו מההאשמות.
13 במאי – יוסיף סטלין חתם על צו לפיו הוקמה תעשיית החלל בברית המועצות והקמת אתר ניסוי בקפוסטין יאר. באוגוסט אותה שנה, סרגיי קורוליוב מונה לתפקיד המתכנן הראשי.
28 ביוני – תחילת ייצור מכונית "פובדה" במפעל גא"ז בניז'ני נובגורוד. ייצור המודל נמשך עד לשנת 1958.
28 ביוני – תחילת ייצור מכוניות מדגם פובדה במפעל גא"ז בניז'ני נובגורוד.
24 ביולי – התפוצצות אונייה העוגנת בנמל נחודקה. כ-105 אנשים נהרגו ונגרם נזק גדול לנמל.
29 ביולי – תחילת ועידת פריז. במהלך הוועידה מתגבשים הסכמי שלום עם מדינות שהיו בעלות ברית של גרמניה במהלך מלחמת העולם השנייה.
14 באוגוסט – פרסום החלטת הוועד המרכזי של המפלגה בהקשר לירחונים "זבזדה" ו"לנינגרד". תחילת מערכה רחבה הידועה בשם "ז'דאנובצ'ינה" (על שם אנדריי ז'דאנוב שהוביל את הקו) נגד הסופרים בעלי דעות "אנטי-סובייטיות" כביכול. הדבר נעשה על רקע מאבקי כוח בוועד המרכזי של המפלגה הבולשביקית.
8 באוקטובר – גאורגי מלנקוב מונה לסגן ראש הממשלה.
22 בדצמבר – תחילת אליפות ראשונה של ברית המועצות להוקי קרח. עם הזמן הוקי קרח הפך לענף ספורט הפופולרי ביותר בברית המועצות לאחר כדורגל.
25 בדצמבר – תחילת עבודה של כור גרעיני ראשון בברית המועצות.